SONIC ลงนาม “ซีกัลล์ ซัพพลาย เชน”
SONIC ลงนาม "ซีกัลล์ ซัพพลาย เชน" เช่าศูนย์จัดเก็บสินค้า
12 พ.ย. 2561

ดร.สันติสุข โฆษิอาภานันท์ (กลาง) ประธานเจ้าหน้าที่บริหาร บริษัท โซนิค อินเตอร์เฟรท จำกัด (มหาชน) หรือ SONIC ผู้นำธุรกิจให้บริการการจัดการระบบโลจิสติกส์แบบครบวงจรระดับภูมิภาค และนายรนัท เลียวเลิศสกุลชัย (ขวา) กรรมการ และผู้จัดการทั่วไป บริษัทแกรนด์ลิงค์ ลอจิสติกส์ จำกัด ในเครือ โซนิค กรุ๊ป และMr. Jack Tan Director (ซ้าย) ประธานฝ่ายปฎิบัติการ กลุ่มบริษัท ซีกัลล์ ซัพพลาย เชน (ไทยแลนด์) จำกัด สัญชาติมาเลเซีย หนึ่งในผู้นำการให้บริการธุรกิจขนส่งสินค้าผ่านชายแดนไทย-มาเลเซีย-สิงคโปร์ ทางรถบรรทุก
โดยได้ทำการร่วมลงนามความร่วมมือทางธุรกิจในโครงการเช่าอาคารสถานที่สำหรับศูนย์จัดเก็บ และกระจายสินค้ารองรับการขนส่งข้ามแดนไทย-มาเลเซีย ภายใต้การให้บริการของ SONIC ซึ่งเป็นการตอกย้ำวิสัยทัศน์ สู่การเป็นผู้นำทางธุรกิจด้านโลจิสติกส์ และการบริหารจัดการในห่วงโซ่อุปทานแบบครบวงจร ในภูมิภาคอาเซียน ณ บริษัท โซนิค อินเตอร์เฟรท จำกัด (มหาชน) ถนนกิ่งแก้ว อำเภอบางพลี จังหวัด สมุทรปราการ เมื่อเร็วๆ นี้